Gunilla Bergström
Store norske leksikon,Språk og litteratur,Litteraturtyper,Barne- og ungdomslitteratur,Internasjonal barne- og ungdomslitteratur
Gunilla Bergström var en svensk barnebokforfatter og illustratør. Hennes 25 bildebøker om Albert Åberg og hans hverdagsliv med sin alenepappa er kjent og elsket i en rekke land. Albert heter på svensk Alfons Åberg, og den første boka i serien utkom i 1973.
Hun ga ut flere barnebokserier, blant annet serien om Milla, og de to bildebøkene om Bolla og Bill (1979–1980), som handler om å ha en søster med utviklingshemming.Maria Nikolajeva og Carole Scott skriver i How Picturebooks Work (2001) at Bergströms bøker, sammen med bøkene av Gunilla Wolde og ekteparet Sandberg, representerte et nytt, minimalistisk og nyenklet bildebokuttrykk hvor omgivelsene og bakgrunnen er renset for forstyrrende detaljer og bildene bare gjengir de nødvendige personene og objektene.Bergström ble tildelt de fleste svenske barnebokprisene, Stockholm bys hederspris, regjeringens gullmedalje og i 2019 også den høythengende Litteris et Artibus. Les mer i Store norske leksikon bildebøker barne- og ungdomslitteratur Sveriges litteratur Eksterne lenker Alfons.se – om Albert Åberg Gunilla Bergström hos forlaget Rabén & Sjögren